AIF Motion

Årsberetning 2021

***Forenings-nedlukning, åbning, forsamlingsforbud – måske genåbning og endnu en nedlukning.***

***Og endnu være!!! Det skete også midt i julefrokostperioden.***

2021 har været et spændende år, hvor at det ikke har været nemt at være herre i eget hus, og få realiseret planlagte arrangementer. De udførte arrangementer har til trods for udfordringerne været en stor oplevelse.

AIF Motion kom flyvende fra start med et afholdt arrangement i Stendal, med det på daværende tidspunkt maksimalt tilladte 50 personer i en forsamling og med flere på venteliste. Viborg folkeblad, dækkede arrangementet, med en meget positiv artikel derfra.

AIF Motion fik sammen med DGI og med hjælp fra AIF Gymnastik, afholdt hærvejsløbet. Der skulle forventeligt stille ca. 400 deltagere til start i byen, med den mindste rundkørsel.

***- På*** trods af rundkørslens begrænsede størrelse, var der modsat ikke begrænsning i størrelsen af den uvurderlige hjælp, AIF Motion modtog fra de mange frivillige.

Fra AIF Motion skal der lyde en stor tak for opbakningen.

**Hvad står AIF Motion for:**

AIF Motion brænder for at binde AIF sammen som forening.

AIF Motion brænder for samhørigheden på tværs af Spinning, MTB, Gå motionister og løbere.

AIF Motion brænder for at knytte bånd imellem borgerne i Frederiks.

Lad os løfte i fællesskab. Der skal ikke bruges mere, end 1 time om ugen, for at flytte lokalsamfundet i en positiv retning, så Frederiks stadig er et attraktivt lokalsamfund.

***Kom op, kom ud og vær med.***

Intet år skal afsluttes uden et nytårsforsæt –

2022 – Byder b.la. på Kalkkaminoen, Hærvejsløb og fleksible træningstider.

Vi ses i motionsåret 2022

Mvh

AIF Motion